CELEX: 32015R0803
Language: lt
Date: 2015-05-19 00:00:00
Title: 2015 m. gegužės 19 d. Komisijos įgyvendinimo reglamentas (ES) 2015/803 dėl tam tikrų prekių klasifikavimo Kombinuotojoje nomenklatūroje

23.5.2015   
               
               
                  LT
               
               
                  Europos Sąjungos oficialusis leidinys
               
               
                  L 128/4
               
            KOMISIJOS ĮGYVENDINIMO REGLAMENTAS (ES) 2015/803
      2015 m. gegužės 19 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
      kadangi:
      
                  (1)
               
               
                  siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
               
            
                  (2)
               
               
                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
               
            
                  (3)
               
               
                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
               
            
                  (4)
               
               
                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos turėtojas galėtų remtis dar tam tikrą laikotarpį, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Tas laikotarpis turėtų būti trys mėnesiai;
               
            
                  (5)
               
               
                  šiame reglamente nustatytos priemonės atitinka Muitinės kodekso komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (EEB) Nr. 2913/92 12 straipsnio 6 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2015 m. gegužės 19 d.
         
            
               Komisijos vardu
            
            
               Pirmininko pavedimu
            
            Heinz ZOUREK
            
               Generalinis direktorius Mokesčių ir muitų sąjungos generalinis direktoratas
            
         
      
      
         (1)  OL L 256, 1987 9 7, p. 1.
      
         (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).
      
         PRIEDAS
         
                     Prekių aprašymas
                  
                  
                     Klasifikavimas
                     (KN kodas)
                  
                  
                     Motyvai
                  
               
                     (1)
                  
                  
                     (2)
                  
                  
                     (3)
                  
               
                     Plastikinis žmogaus kaukolės formos dirbinys, kurio apytikriai matmenys 9 × 11 × 7 cm. Kaukolės akiduobėse sumontuoti iš baterijų maitinami žybsintys šviesos diodai (LED), kuriuos galima įjungti ir išjungti dirbinio apačioje esančiu jungikliu.
                     (Žr. nuotrauką) (*)
                     
                  
                  
                     3926 40 00 
                  
                  
                     Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis (BAT) ir KN kodus 3926  ir 3926 40 00  atitinkančiais prekių aprašymais.
                     Dirbinys neklasifikuotinas kaip 9405  pozicijai priskiriamos lempos, nes jis nėra visų pirma skirtas kambariui apšviesti, taip pat jis nelaikytinas ir specializuota lempa (taip pat žr. Suderintos sistemos (SS) paaiškinimų 9405  pozicijos paaiškinimų I grupės pirmo ir trečio punktų paaiškinimus).
                     Remiantis objektyviomis dirbinio charakteristikomis, jis nėra skirtas naudoti išimtinai kaip šventinis dirbinys (taip pat žr. Kombinuotosios nomenklatūros paaiškinimų 9505  pozicijos paaiškinimus). Kaip dekoracija jis gali būti naudojamas visus metus. Todėl jis nepriskirtinas 9505  pozicijai kaip šventinis dirbinys.
                     Dirbinys sudarytas iš skirtingų sudedamųjų dalių, kaip apibrėžta 3 BAT b punkte. Jis sudarytas iš žmogaus kaukolės formos plastikinės sudedamosios dalies ir iš baterijų maitinamų šviesos diodų, kurie kartu sudaro bendrą visumą (taip pat žr. SS paaiškinimų 3 BAT b punkto IX grupės paaiškinimus).
                     Dėl savo objektyvių charakteristikų dirbinys daugiausia skirtas naudoti kaip dekoracija. Švytėjimas yra tik papildomas dekoratyvinę funkciją sustiprinantis veiksnys. Taigi plastikinė žmogaus kaukolės formos sudėtinė dalis nulemia esminį dirbinio požymį, kaip apibrėžta 3 BAT b punkte.
                     Todėl dirbinys klasifikuotinas kaip kiti dekoratyviniai dirbiniai iš plastikų, priskiriant KN kodą 3926 40 00 .
                  
               
            (*)  Nuotrauka pateikiama tik del informacijos.